ANM: Cod galben de caniculă în București și 10 județe. În alte 17 județe este alertă de furtuni. Harta zonelor afectate.
Administrația Națională de Meteorologie a emis două atenționări Cod galben. O alertă de caniculă vizează Bucureștiul și 10 județe, iar cealaltă, de furtuni, alte 17 județe. Primul Cod galben este în vigoare marți, miercuri și joi.
Administrația Națională de Meteorologie (ANM) a emis două atenționări Cod galben. O alertă de caniculă vizează Bucureștiul și 10 județe, iar cealaltă, de furtuni, alte 17 județe.Primul Cod galben este în vigoare marți, miercuri și joi.Local în sudul și sud-estul țării, disconfortul termic se va menține ridicat și pe arii restrânse va fi caniculă, iar indicele temperatură-umezeală (ITU) va depăși pragul critic de 80 de unități al disconfortului termic. Temperaturile maxime se vor situa, în general, între 33 și 36 de grade, iar minimele, în marea lor majoritate, nu vor coborî sub 20 de grade.Atenționarea vizează Bucureștiul și județele Mehedinți, Dolj, Olt, Teleorman, Giurgiu, Călărași, Ialomița, Brăila, Tulcea și Constanța.Cea de-a doua atenționare Cod galben este valabil în intervalul marți ora 10.00 – miercuri ora 10.00.Local la munte, în Moldova, nordul Munteniei și al Dobrogei vor fi perioade cu instabilitate atmosferică accentuată, ce se va manifesta prin averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși pe alocuri 25…45 l/mp.Sunt vizate județele Cluj, Alba, Suceava, Harghita, Neamț, Bacău, Vaslui, Covasna, Vrancea, Galați, Tulcea, Brăila, Buzău, Prahova, Brașov, Argeș și Dâmbovița.Sursa: ANM.